Simon Jeppsson

Simon Ossian Jeppsson (født 15. juli 1995 i Lund) er en svensk håndballspiller. Han er høyrehendt og spiller i angrep som venstreback. Han debuterte på Sveriges A-landslag i november 2016.

Klubbkarriere 
Simon Jeppsson startet sin karriere i Lugi HF. I september 2012 debuterte han i Lugis herrelag i eliteserien. Men suksessen startet allerede tidligere i Lugis ungdomslag som han var med og vant USM-gull med, i A-gutteklassen, 2012 og JSM-gull med 2014. Men i JSM-finalen var ulykken ute og han ble rammet av en korsbåndskade. Den ble leget og når man ser tilbake var det et vendepunkt til det bedre i Simon Jeppssons karriere, ifølge ham selv.

Sesongen 2016-2017 var et gjennombrudd for Jeppsson, som dominerte i Håndball-ligaen og var den klarest lysende stjernen. Han vant skytteligan og lå også bra til i assistligan. Han var den spiller i Lugi HF som oftest avgjorde matchene til Lugis fordel, for eksempel mot IFK Kristianstad og Alingsås HK. Etter sesongen ble Jeppsson proff i Bundesligalaget SG Flensburg-Handewitt.

Landslagskarriere 
Simon Jeppsson gjorde sin A-landslagsdebut den 3. november 2016 i hjemmearenaen i Lund i en EM-kvalifiseringskamp mot Montenegro. Han gjorde to mål i debuten og ble siden uttatt til troppen til VM 2017 i Frankrike i januar. Der gjorde det svenske laget suksess og spilte en fartsfylt håndball og et veldig stabilt forsvarsspill. Etter et tap mot Danmark i gruppespillet så ble man toer i gruppa. I åttedelskampen slo man lett ut Belarus men fikk siden møte  hjemmelaget  Frankrike i kvartfinalen, hvor man ikke rakk til.

Simon Jeppsson har nå spilt 19 landskamper og gjort 44 mål i A-landslaget.

Klubber 
  Lugi HF (–2017)
  SG Flensburg-Handewitt (2017–)

Referanser

Eksterne lenker 
 

Svenske håndballspillere
Spillere i Håndball-EM 2016 for menn
Spillere i Håndball-EM 2018 for menn
Spillere i Håndball-VM 2017 for menn
Spillere i Håndball-VM 2019 for menn